**H O T Ă R Â R E A NR. 41**

**din 28 martie 2017**

**privind aprobarea**  **structurii organizatorice pentru Spitalul Municipal Dej**

**Consiliul local al Municipiului Dej,** întrunit în **ședința ordinară**  din data 28 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 113 din data de 4 ianuarie 2017, al Biroului Resurse Umane, Salarizare, Protecţia Muncii prin care supune spre aprobare structura organizatorică pentru Spitalul Municipal Dej, proiect avizat favorabil în ședința de lucru a Comisiei economice din data de 28 martie 2017;

În conformitate cu prevederile:

- art. 172, alin. (6) din Legea Nr. 95/2006, privind reforma în domeniul sănătății, republicată, cu modificările și completările ulterioare;

- art. 16, lit. b), art. 17 și art. 18, alin. (1), lit. b) din Ordonanța de Urgență a Guvernului Nr. 162/2008, cu modificările şi completările ulterioare, coroborat cu Hotărârea Guvernului Nr. 529/2010 cu modificările şi completările ulterioare;

În temeiul art. 36, alin. (2) lit. a) şi alin. (3), lit. b), art. 45, alin. (1) și art. 115, lit. b)

din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** structura organizatorică pentru Spitalul Municipal Dej, conform Anexei care face parte integrantă din prezenta hotărâre.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Biroul Resurse Umane, Salarizare, Protecţia Muncii şi Spitalul Municipal Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**